ליבי שאף

ליבי שאף (באנגלית: Libby Schaaf; נולדה ב-12 בנובמבר 1965) היא פוליטיקאית אמריקאית חברת המפלגה הדמוקרטית. כיהנה כראש עיריית אוקלנד שבקליפורניה בשנים 2015–2023.

ביוגרפיה
שאף נולדה באוקלנד, בת למשפחה יהודית. למדה בתיכון סקייליין, סיימה תואר ראשון ברולינג קולג' שבפלורידה ותואר JD במשפטים מבית הספר למשפטים של אוניברסיטת לויולה מורימאונט שבלוס אנג'לס. בשנים 1992–1995 עבדה במשרד עורכי הדין Reed Smith LLP.

היא עזבה את המשרד לטובת ניהול פרויקט התנדבותי למען בתי ספר ציבוריים באוקלנד. שימשה ראש מטה יושב ראש מועצת העיר אוקלנד ועוזרת בכירה לראש העירייה ג'רי בראון, כמו כן עבדה בהנהלת נמל אוקלנד. ב-2010 נבחרה למועצת העיר אוקלנד.

ב-2014 נבחרה לראשות עיריית אוקלנד. לאחר בחירתו של דונלד טראמפ לנשיא ארצות הברית ביקרה את מדיניותו, בפרט בנושא ההגירה וכינתה אותו בריון. בפברואר 2018 פרסמה הודעה המזהירה שוהים בלתי חוקיים מפני פשיטה צפויה של רשות ההגירה והמכס הפדרלית. היא סיימה את כהונתה כראש העיר בינואר 2023, לאחר שתי תקופות הכהונה האפשריות.

חיים אישיים 
שאף נשואה לסלווטורה ("סאל") פאהי ואם לשני ילדים.

קישורים חיצוניים

 ביוגרפיה באתר עיריית אוקלנד
 A look at Oakland Mayor Libby Schaaf, אסושיאייטד פרס

הערות שוליים

אוקלנד (קליפורניה)
ראשי עיריות בקליפורניה
חברות המפלגה הדמוקרטית (ארצות הברית)
חברי המפלגה הדמוקרטית (ארצות הברית)
יהודים ראשי עיריות בארצות הברית
פוליטיקאיות אמריקאיות
אמריקאיות ממוצא יהודי
פוליטיקאיות יהודיות אמריקאיות
בוגרי אוניברסיטת לויולה מרימאונט
אוקלנד (קליפורניה): אישים
אמריקאיות שנולדו ב-1965
אמריקאים שנולדו ב-1965